cyanic-selkie/wikianc huggingface dataset:
ภาษาตุรกี
สำเนียง
ภาษาตุรกีสมัยใหม่มีฐานจากสำเนียงอิสตันบูล "ภาษาตุรกีแบบอิสตันบูล" (İstanbul Türkçesi) ถือเป็นแม่แบบของภาษาพูดและภาษาเขียน ตามคำแนะนำของ Ziya Gökalp, Ömer Seyfettin และคนอื่น ๆ
ชาวรูเมเลียบางส่วนที่อพยพไปยังประเทศตุรกีพูดภาษาตุรกีแบบรูเมเลีย ซึ่งรวมสำเนียง Ludogorie, Dinler และ Adakale ที่แสดงอิทธิพลของทฤษฎี Balkan sprachbund Kıbrıs Türkçesi เป็นชื่อเรียกภาษาตุรกีแบบไซปรัสและพูดโดยชาวไซปรัสเชื้อสายเติร์ก สำเนียง เอดีร์แน ใช้พูดในเอดีร์แน Ege ใช้พูดในภูมิภาคอีเจียน โดยมีขอบเขตถึงอันทัลยา ชนร่อนเร่ Yörüks ในภูมิภาคเมดิเตอร์เรเนียนของตุรกีมีสำเนียงตุรกีเป็นของตนเอง
สำเนียง Güneydoğu ใช้กันในภาคตะวันออกเฉียงใต้ถึงทางตะวันออกของแมร์ซิน Doğu สำเนียงหนึ่งในภูมิภาคอานาโตเลียตะวันออก มีความต่อเนื่องของภาษา ชาวเติร์กเมสเคเทียที่อาศัยอยู่ในประเทศคาซัคสถาน, อาเซอร์ไบจาน และรัสเซีย กับประเทศในเอเชียกลางบางส่วน สามารถพูดภาษาตุรกีสำเนียงอานาโตเลียตะวันออก โดยมีที่มาจากพื้นที่ใน Kars, Ardahan และ Artvin และมีความคล้ายกับภาษาอาเซอร์ไบจาน
ภูมิภาคอานาโตเลียกลางพูด Orta Anadolu สำเนียง Karadeniz ใช้พูดในภูมิภาคทะเลดำทางตะวันออกและแสดงให้เห็นผ่านสำเนียงทรับซอน ได้รับอิทธิพลทางสัทวิทยาและวากยสัมพันธ์จากภาษากรีก มันมีอีกชื่อว่า สำเนียงลาซ (ไม่ควรไปสับสนกับภาษาลาซ) คัสทาโมนู ใช้พูดในคัสทาโมนูและพื้นที่โดยรอบ ภาษาตุรกีคารามันลือใช้พูดในประเทศกรีซ ซึ่งมีชื่อเรียกว่า Kαραμανλήδικα เป็นมาตรฐานวรรณกรรมของชาวคารามันลือ
เสียง
ภาษาตุรกีมีแต่สระเดี่ยว ไม่มีสระผสม เมื่อสระสองตัวอยู่ใกล้กันซึ่งมักพบในคำยืมจะออกเสียงแยกกัน การเปลี่ยนเสียงสระเป็นเอกลักษณ์ของภาษาตุรกีโดยเสียงสระของปัจจัยจะเปลี่ยนไปตามสระของคำหลักเช่นปัจจัย –dir4 (มันเป็น, อยู่, คือ) เมื่อนำมาต่อท้ายศัพท์จะเป็น tükiyedir (มันเป็นไก่งวง) kapidır (มันเป็นประตู) gündür (มันเป็นวัน) paltodur (มันเป็นเสื้อคลุม) เป็นต้น
ไวยากรณ์
คำนามไม่มีคำนำหน้าชี้เฉพาะ แต่มีการชี้เฉพาะวัตถุในคำลงท้ายแบบกรรมตรง ภาษาตุรกีมีคำนาม 6 การก คือ ประธาน ความเป็นเจ้าของ กรรมรอง กรรมตรง มาจาก ตำแหน่ง ซึ่งเปลี่ยนการลงท้ายด้วยการเปลี่ยนเสียงสระ คำคุณศัพท์มาก่อนคำนามที่ขยายคำคุณศัพท์ส่วนใหญ่เป็นคำนามได้ด้วย
คำกริยาในภาษาตุรกีจะแสดงบุคคลและสามารถแสดงความปฏิเสธ ความสามารถหรือไม่สามารถและแสดงกาล มาลา แลละความคาดหวังด้วย การปฏิเสธแสดงด้วยปัจจัย –me2 ที่มาก่อนปัจจัยอื่นๆของคำกริยา คำกริยาในภาษาตุรกีอาจรวมเป็นคำประกอบได้เพื่อให้ประโยคสั้นเข้า
การเรียงลำดับคำในภาษาตุรกีเป็นแบบประธาน-กรรม-กริยาแบบเดียวกับภาษาญี่ปุ่นและภาษาละติน คำขยายมาก่อนคำที่ถูกขยาย สิ่งที่เน้นมาก่อนสิ่งที่ไม่เน้นคำที่มาก่อนกริยาต้องออกเสียงเน้นหนักในประโยคโดยไม่มีข้อยกเว้น
การเน้นหนักมักเน้นในพยางค์สุดท้าย ยกเว้นคำยืมจากภาษากรีกและภาษาอิตาลีบางกลุ่ม
คำศัพท์
Büyük Türkçe Sözlük (พจนานุกรมใหญ่ภาษาตุรกี (Great Turkish Dictionary)) พจนานุกรมทางการของภาษาตุรกีที่ตีพิมพ์โดยสมาคมภาษาตุรกีฉบับ ค.ศ. 2010 มีศัพท์ สำนวน และคำนามที่รวมชื่อสถานที่และชื่อบุคคลทั้งหมด 616,767 คำ ทั้งจากภาษามาตรฐานและสำเนียง
ใน Güncel Türkçe Sözlük พจนานุกรมทางการของภาษาตุรกีที่ตีพิมพ์โดยสมาคมภาษาตุรกีฉบับ ค.ศ. 2005 มีศัพท์ทั้งหมด 104,481 คำ ในจำนวนนี้มีประมาณ 86% ที่มีต้นตอจากภาษาตุรกี และ 14% มีต้นตอจากต่างชาติ ในหวดหมู่ต้นตอต่างชาติ ศัพท์ต่างชาติที่มีส่วนในภาษาตุรกีมากที่สุดคือภาษาอาหรับ, ฝรั่งเศส, เปอร์เซีย, อิตาลี, อังกฤษ และกรีก
ระบบการเขียน
มุสทาฟา เคมัล อาทาทืร์คได้นำอักษรละตินมาใช้ในภาษาตุรกีแทนที่อักษรตุรกีออตโตมันใน ค.ศ. 1928 เดิมภาษาตุรกีเขียนด้วยอักษรเปอร์เซีย-อาหรับ แต่อักษรแบบดังกล่าวมีรูปเขียนสำหรับเสียงสระยาวเพียงแค่สามรูป (ā, ū และ ī ยาว) และยังมีอักษรบางตัวที่แทนเสียงที่ซ้ำกัน เช่นรูปอักษร z (ซึ่งซ้ำกันในภาษาตุรกี แต่ไม่ซ้ำในภาษาอาหรับ คล้ายกับอักษรไทยที่มีทั้ง ศ ษ และ ส ซึ่งมาจากอักษรที่แทนเสียงที่แตกต่างกันในภาษาสันสกฤต) มีการอ้างว่าการละเว้นสระเสียงสั้นในอักษรอาหรับไม่เหมาะกับภาษาตุรกีที่มี 8 สระ
การปฏิรูปอักษรเป็นก้าวสำคัญของการปฏิรูปทางวัฒนธรรมในสมัยนั้น การจัดเตรียมตัวอักษรแบบใหม่รวมทั้งการเลือกอักษรเพิ่มเติมจากอักษรละตินแบบมาตรฐานนั้นเป็นหน้าที่ของคณะกรรมาธิการภาษา ซึ่งประกอบด้วยนักภาษาศาสตร์ นักวิชาการ และนักเขียน ระบบการเขียนแบบใหม่ได้รับการสนับสนุนจากศูนย์การศึกษาของรัฐตามภูมิภาคต่าง ๆ และยังได้รับความร่วมมือจากสำนักพิมพ์ต่าง ๆ รวมทั้งความพยายามของอตาเติร์กเอง ที่ได้เดินทางไปยังที่ต่าง ๆ เพื่อสอนระบบการเขียนแบบใหม่นี้ ผลที่ตามมา ทำให้มีผู้อ่านหนังสือออกจากโลกที่สามเพิ่มมากขึ้นอย่างมาก
อักษรตุรกีในปัจจุบันเป็นตัวอักษรที่เทียบให้เหมาะกับเสียงของภาษา รูปสะกดส่วนใหญ่เป็นไปตามสัทศาสตร์ นั่นคือหนึ่งอักษรแทนหนึ่งหน่วยเสียง โดยตัวอักษรส่วนใหญ่ใช้เหมือนกับภาษาอังกฤษ ยกเว้นอักษร c ที่ออกเสียงเป็น  (j ใช้สำหรับเสียง  ที่พบในคำยืมภาษาเปอร์เซียและยุโรป); และ ı ไร้จุดใช้สำหรับเสียง  อักษร ö และ ü ใช้สำหรับเสียง  และ  เหมือนภาษาเยอรมัน ส่วนอักษร ğ ตามหลักออกเสียงเป็น  แต่สามารถขยายเสียงสระก่อนหน้าและรวมสระใด ๆ ถัดจากมันได้ อักษร ş และ ç ใช้สำหรับเสียง  และ  ตามลำดับ นอกจากนี้ ยังมีเครื่องหมายบนสระที่ใช้เขียนบนเสียงสระหลังถัดจากอักษร k และ g เมื่อมีเสียงพยัญชนะ  และ  นำหน้า (เกือบทั้งหมดใช้สำหรับคำยืมภาษาอาหรับและเปอร์เซีย)
ภาษาตุรกีประกอบด้วยอักษร 29 ตัว (ไม่มีอักษร q, x, w และเพิ่มอักษร ç, ş, ğ, ı, ö, ü) ดังนี้:
ข้อมูล
ข้อมูลออนไลน์
ปดิวรัดา
ปดิวรัดา เป็นละครโทรทัศน์ทางสถานีโทรทัศน์ไทยทีวีสีช่อง 3 ในปี 2559 นำแสดงโดย จิรายุ ตั้งศรีสุข และ ราณี แคมเปน สร้างจากนวนิยายไทยชื่อเรื่องเดียวกัน บทประพันธ์โดย สราญจิตต์
งานสร้าง
ละครเรื่องปดิวรัดา เป็นละครแนวย้อนยุค ชื่อ ปดิวรัดา เป็นสร้อยพระนามของ พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา ที่ได้สมญานามนี้จากพระองค์ท่านดูแลทุกสิ่งทุกอย่างของพระบาทสมเด็จพระจุลจอมเกล้าเจ้าอยู่หัว แต่เนื้อหาละครไม่เกี่ยวข้องกับเรื่องราชวงศ์ โดยได้ใช้เนื้อหาจากนิยายของสราญจิตต์ ซึ่งมีเนื้อหาไม่ยาวแต่นำมาแต่งเพิ่ม ขยายความ อย่างบทของดวงสวาท ได้เพิ่มเนื้อหาภูมิหลังตัวละคร เพิ่มความลึกของตัวละคร และมีการสร้างตัวละครใหม่ อย่าง เสือขาว ซึ่งเป็นศัตรูคู่อาฆาตกับพระเอก
ผู้สร้างละคร สมจริง ศรีสุภาพ คัดเลือกนักแสดงจิรายุ ตั้งศรีสุข ให้มาเปลี่ยนภาพลักษณ์ที่ดูหน้าเด็ก ให้เห็นอีกด้านหนึ่ง ส่วนราณี แคมเปน เห็นว่าเหมาะกับบทบาทนี้
สำหรับ สถานที่ถ่ายทำ ได้ลงทุนสร้างฉาก อย่างห้องนอนต้องสร้างฉากขึ้นมา เพราะบ้านโบราณจะเล็ก และในเรื่องมีเงื่อนไขห้องสองห้องต้องต่อกัน เนื้อเรื่องสถานที่อยู่ทางภาคใต้ แต่ได้ใช้สถานที่แถบสวนยางจังหวัดปราจีนบุรี ป่าดิบชื้นไปแถวกาญจนบุรี แต่ก็ต้องจัดฉากเพิ่มเติม เช่นเอามอสไปเกาะต้นไม้ ในฉากพิธีแต่งงาน ถ่ายทำที่สตูดิโอช่อง 3 หนองแขม ซึ่งเป็นฉากห้องนอนของพระเอกและนางเอกในเรื่อง เนื่องจาก ไม่สามารถหาสถานที่ที่ตรงตามความต้องการได้ และในฉากบู๊ ที่ปลัดศรัณย์ ปลอมตัวเป็นคนขายกาแฟเพื่อล่อจับเสือ หรือโจรที่แหกคุกหนีมา ฉากนี้ถ่ายทำกันที่ลำลูกกาคลอง 12 ส่วนในฉากของ 2 ตอนสุดท้าย ถ่ายทำใน 3 จังหวัด คือที่โรงถ่าย จังหวัดนนทบุรี กับฉากปล้นเมืองสงขลา ต่อด้วยฉากลักพาตัว ถ่ายทำที่บางช้าง ไทรโยค จังหวัดกาญจนบุรี และฉากปะทะระหว่างเสือขาวกับปลัดศรัณย์ ถ่ายทำที่จังหวัดชลบุรี โดยในการถ่ายทำฉากบู๊ได้ให้จิรายุ ทั้งเรียนต่อยมวย ยิงปืนสั้น ปืนยาว เรียนคิวบู๊ ทั้งในและนอกประเทศ
ส่วนเสื้อผ้าหน้าผมในเรื่องย้อนไป พ.ศ. 2500 ส่วนใหญ่เสื้อผ้าตัดใหม่
การตอบรับ
ด้านเสียงวิจารณ์ นิมิต ประชาชื่น ชื่นชมการกำกับการแสดงว่า กำกับการแสดงที่รู้สึกได้ถึงความตั้งใจจนได้ภาพและฉากที่ ออกมาสวยงาม มติชนออนไลน์ ชื่นชม นันทวรรณ รุ่งวงศ์พาณิชย์ ผู้เขียนบทโทรทัศน์ ที่ทำให้ละครมีรสชาติทุกรส นอกจากนี้ความพิถีพิถันของผู้จัดที่ให้รายละเอียดกับทุกสิ่งอัน ส่วนนักแสดงทั้งนักแสดงหลักและสมทบ เล่นดีมีคุณภาพ รวมถึงพระนางที่แรก ๆ ถูกวิจารณ์หนักเรื่องรูปลักษณ์ คุณสมบัติผิดจากบทประพันธ์ไปมาก แต่สุดท้ายก็พิสูจน์แล้วว่ามันอยู่ที่ฝีมือ
สถาบันเกอเธ่
สถาบันเกอเธ่ (Goethe-Institut) เป็นองค์กรทางด้านวัฒนธรรมที่ไม่แสวงหาผลกำไรของเยอรมนีที่มีสำนักงานอยู่ทั่วโลก มีจุดมุ่งหมายเพื่อส่งเสริมการเรียนการสอนภาษาเยอรมัน สนับสนุนกิจกรรมทางด้านวัฒนธรรม และยังเผยแพร่ความรู้เกี่ยวกับประเทศเยอรมนีทั้งทางด้วยวัฒนธรรม สังคม และการเมือง
ประวัติความเป็นมา
ค.ศ. 1951 สถาบันเกอเธ่ก่อตั้งขึ้นโดยรับช่วงต่อมาจาก Deutsche Akademie ซึ่งเป็นองค์กรลักษณะเดียวกันที่ก่อตั้งขึ้นในปี ค.ศ. 1925
ค.ศ. 1953 เปิดสอนชั้นเรียนภาษาเยอรมันเป็นครั้งแรกที่เมือง Bad Reichenhall และต่อ มาก็เปิดศูนย์การเรียนรู้แห่งใหม่ที่เมือง Murnau และ Kochel โดยตั้งใจเลือกเมืองเล็ก ๆ ที่สวยงามและแสดงให้เห็นถึงเยอรมนีช่วงหลังสงครามได้เป็นอย่างดี ชั้นเรียนภาษาเยอรมันของสถาบันใช้ตำราเรียนชื่อ Schulz-Griesbach ซึ่งกลายเป็นตำราเรียนภาษาเยอรมันระดับตำนานไปแล้ว
ค.ศ. 1953 - 1955 The first foreign lectorships of what was the German Academy are taken on by the Goethe-Institut. Responsibilities include German tuition, teacher training and providing a program of cultural events to accompany courses.
ค.ศ. 1959 - 1960 On the initiative of the head of the arts sector of the Foreign Office, Dieter Sattler, the Goethe-Institut gradually takes over all of the German cultural institutes abroad. This development of a broad international institute network signals an intensification of Germany's foreign cultural policy.
ค.ศ. 1968 Influenced by the student revolts of the late 1960s the Goethe-Institut readjusts its program of cultural events to include socio-political topics and avant-garde art.
ค.ศ. 1976 The Foreign Office and the Goethe-Institut sign a general agreement governing the status of the Goethe-Institut, henceforth an independent cultural organization.
ค.ศ. 1980 A new concept regarding the location of institutes within Germany is drawn up. Places of instruction in small towns, mostly in Bavaria, are replaced by institutes in cities and university towns.
ค.ศ. 1989/1990 The fall of the Berlin Wall also marks a turning point for the Goethe-Institut. Its activities in the 1990s are thus strongly centred on Eastern Europe. Numerous new institutes are set up as a result.
ค.ศ. 2001 The Goethe-Institut merges with Inter Nationes.
ค.ศ. 2004 The Goethe-Institut establishes the first Western information centre in Pyongyang, North Korea (closed in 2009).[1]
The Goethe-Institut Inter Nationes reverts to its original and official name, Goethe-Institut (GI).
ค.ศ. 2005 The Goethe-Institut is honored with the Prince-of-Asturias Prize of Spain
ค.ศ. 2007 For the first time in more than ten years the German parliament decides to increase the funds of the Goethe-Institut.
It is named after German polymath Johann Wolfgang von Goethe.
สถาบันเกอเธ่ ประเทศไทย
สถาบันเกอเธ่ ประเทศไทยมีชื่อเรียกอีกชื่อหนึ่งว่า "สถาบันวัฒนธรรมไทย-เยอรมัน" ตั้งขึ้นเมื่อ พ.ศ. 2505 เคยมีสำนักงานอยู่ที่บ้านพระอาทิตย์ เขตพระนคร ปัจจุบันย้ายมาอยู่ที่ ซอยอรรถการประสิทธิ์ ถนนสาธรใต้ เขตสาทร ตั้งแต่ พ.ศ. 2533
การเลือกตั้งทั่วไปในกัมพูชา พ.ศ. 2498
การเลือกตั้งสมัชชาแห่งชาติครั้งแรกของกัมพูชาหลังการได้รับเอกราชตามสนธิสัญญาเจนีวา พ.ศ. 2497 เกิดขึ้นเมื่อเดือนกันยายน พ.ศ. 2498 พรรคสังคมได้รับชัยชนะ โดยได้ไปทั้งหมด 91 ที่นั่ง
ข้อกล่าวหาเกี่ยวกับการทุจริต
หลังการเลือกตั้ง มีข้อกล่าวหาเกี่ยวกับการทุจริตเกิดขึ้น Kiernan (1985) ให้ข้อสังเกตว่าแม้ในพื้นที่ที่พรรคคอมมิวนิสต์ได้รับความนิยมแต่กรมประชาชนไม่ได้รับการเลือกตั้งเลย ใน เมโมต ซึ่งกล่มกองโจรของพรรคคอมมิวนิสต์มีความเข้มแข็งระหว่างสงคราม และกล่มเกษตรกรสวนยางพารานิยมฝ่ายซ้าย แต่ผลปรากฏว่าพรรคสังคมได้ 6149 คะแนน พรรคประชาธิปไตยได้ 99 คะแนน ส่วน ส็อก สาไพ ผู้สมัครจากกรมประชาชนไม่ได้คะแนนเลย
พระนโรดม สีหนุเองได้กล่าวใน พ.ศ. 2501 ว่า 39 ตำบลในประเทศเป็นเขตสีแดงหรือสีชมพู โดยดูจากการเลือกตั้ง พ.ศ. 2498 ในหลายตำบล พรรคคอมมิวนิสต์ได้รับการสนับสนุนมากในการเลือกตั้งครั้งนี้ แต่ในความเป็นจริง กรมประชาชนได้รับคะแนนน้อยมากหรือไม่ได้เลย
กีฬาปัญจกีฬาสมัยใหม่ในโอลิมปิกฤดูร้อน 2016
การแข่งขันปัญจกีฬาสมัยใหม่ในโอลิมปิกฤดูร้อน 2016 เป็นการแข่งขันปัญจกีฬาสมัยใหม่โอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 18–20 สิงหาคม ค.ศ. 2016
Philoblennidae
Philoblennidae เป็นสกุลของสัตว์พวกกุ้งกั้งปูที่อยู่ในวงศ์ Cyclopoida.
สปีชีส์ในสกุล ได้แก่:
สำเนียงอิงแลนด์
ภาษาอังกฤษสำเนียงอิงแลนด์ (English English : EngEng) หรือ ภาษาอังกฤษถิ่นอิงแลนด์ เป็นคำที่ใช้เรียก ภาษาถิ่นย่อย หรือสำเนียงย่อย ของภาษาอังกฤษ ที่พูดกันในอังกฤษ สำหรับในประเทศที่พูดภาษาอังกฤษนอกจากสหราชอาณาจักรนั้น มักจะใช้คำว่า ภาษาอังกฤษสำเนียงบริเตน (British English) เพื่อหมายถึงภาษาถิ่นย่อยนี้ของภาษาอังกฤษ แต่มีข้อเสนอจาก Peter Trudgill ในหนังสือ Language in the British Isles ให้ใช้คำว่า "ภาษาอังกฤษสำเนียงอิงแลนด์" นี้ และในปัจจุบันคำนี้เริ่มมีการรับรู้และใช้ทั่วไปในงานวิชาการจำนวนมาก พอๆ กับ การใช้คำว่า "Anglo-English" และ "English in England" (ซึ่งล้วนหมายถึงภาษาถิ่นเดียวกันนี้ทั้งสิ้น)
ในการใช้เช่นนี้ คำว่า "ภาษาอังกฤษสำเนียงอิงแลนด์" จึงมีความหมายที่กว้างกว่า และใช้เพื่อบรรยายคุณลักษณะที่มีร่วมกันในภาษาถิ่นภาษาอังกฤษสำเนียงอิงแลนด์, อังกฤษเวลช์ (Welsh English), อังกฤษไฮเบอร์โน (Hiberno-English) และอังกฤษสกอตแลนด์ (Scottish English) ด้วย
6 มิถุนายน
วันที่ 6 มิถุนายน เป็นวันที่ 157 ของปี (วันที่ 158 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 208 วันในปีนั้น
ไมเคิล ดักลาส
ไมเคิล เคิร์ก ดักลาส (Michael Kirk Douglas) เกิดเมื่อวันที่ 25 กันยายน ค.ศ. 1944 เป็นนักแสดง โปรดิวเซอร์ ชาวอเมริกัน มีผลงานทางภาพยนตร์และโทรทัศน์ ดักลาสปรากฏบนจอโทรทัศน์ครั้งแรก ในละครดรามาอาชญากรรมยุคทศวรรษ 1970 เรื่อง The Streets of San Francisco รับบทบาทเล่นตั้งแต่ปี 1972-1976 ดักลาสได้รับ รางวัลเอมมี 1 สมัย, รางวัลลูกโลกทองคำ 1 สมัย และ รางวัลออสการ์ 2 สมัย จากการเป็นผู้สร้างภาพยนตร์ปี 1975 เรื่อง One Flew Over the Cuckoo's Nest และ อีกครั้งในฐานะนักแสดงจากบทบาทเรื่อง Wall Street
เขาเป็นบุตรชายคนโตของ เคิร์ก ดักลาส และ ไดอาน่า ดิลล์ ดักลาสสำเร็จการศึกษาศิลปศาสตรบัณฑิตสาขาการละครจากมหาวิทยาลัยแคลิฟอร์เนีย ซานตาบาร์บารา บทบาทการแสดงในช่วงแรกของเขามีมากมายรวมถึงภาพยนตร์ ละครเวที และการผลิตรายการโทรทัศน์ ดักลาสประสบความสำเร็จเป็นครั้งแรกในการแสดงของเขาในซีรีส์ทางโทรทัศน์เรื่อง The Streets of San Francisco ของสถานี ABC ซึ่งทำให้เขาได้รับการเสนอชื่อเข้าชิงรางวัลเอมี (Emmy Award) ติดต่อกันสามครั้ง ในปี 1975 ดักลาสได้ผลิตภาพยนตร์เรื่อง One Fly Over the Cuckoo's Nest โดยได้รับสิทธิ์จากนิยายของ Ken Kesey ภาพยนตร์เรื่องนี้ได้รับเสียงวิจารณ์วิจารณ์และได้รับความนิยมและได้รับรางวัลออสการ์สาขาภาพยนตร์ยอดเยี่ยม ทำให้ดักลาสได้ออสการ์เป็นครั้งแรกในฐานะหนึ่งในผู้อำนวยการสร้างภาพยนตร์เรื่องนี้ ในช่วงเวลาต่อมาดักลาสได้ผลิตภาพยนตร์เช่น The China Syndrome (1979) และ Romancing the Stone (1984) เขาได้รับรางวัลลูกโลกทองคำสาขาภาพยนตร์ยอดเยี่ยม - ดนตรีหรือตลกจาก Romancing the Stone ซึ่งเขาได้ร่วมแสดงด้วย
หลังจากกลับมารับบทเป็น แจ็ค โคลตัน ในภาพยนตร์ภาคต่อเรื่อง The Jewel of the Nile ในปี 1985 ซึ่งเขาเคยอำนวยการสร้างด้วยและร่วมแสดงในละครเพลงเรื่อง A Chorus Line (1985) และ ภาพยนตร์ระทึกขวัญจิตวิทยาเรื่อง Fatal Attraction (1987) ดักลาสได้รับเสียงชื่นชมในบทบาทของ Gordon Gekko ใน Wall Street ของ โอลิเวอร์ สโตน (1987) ซึ่งทำให้เขาได้รับรางวัลออสการ์สาขานักแสดงนำชายยอดเยี่ยม เขากลับมารับบทในภาคต่อของภาพยนตร์ Wall Street ในเรื่อง Wall Street: Money Never Sleeps (2010)
ประวัติ
ดักลาสเกิดในนิวบรันสวิก รัฐนิวเจอร์ซีย์ เป็นบุตรคนแรกของนักแสดง เคิร์ก ดักลาส (1916–2020) และ Diana Dill (1923–2015) พ่อแม่ของเขาพบกันที่สถาบันสอนการแสดง American Academy of Dramatic Arts
พ่อของเขาเป็นชาวยิว และ เกิดที่ Issur Danielovitch ปู่ย่าตายายของไมเคิลเป็นผู้อพยพจากชาวูซี (ตอนนี้คือส่วนหนึ่งของเบลารุส) แม่ของเขามาจากเดวอนเชียร์แพริช เบอร์มิวดา และ มีเชื้อสายอังกฤษ ไอริช สก็อตแลนด์ เวลส์ ฝรั่งเศส เบลเยียม และ ดัตช์ ลุงของดักลาสเป็นนักการเมืองนามว่า Sir Nicholas Bayard Dill และปู่ของดักลาสคือ พันโท ทอมัส ทำหน้าที่เป็นอัยการสูงสุดแห่งเบอร์มิวดาในฐานะสมาชิกรัฐสภาแห่งเบอร์มิวดา (MCP) และเป็นผู้บัญชาการกองปืนใหญ่แห่งเบอร์มิวดา ดักลาสมีน้องชายหนึ่คนได้แก่ โจเอล ดักลาส (เกิดปี 1947) และพี่ชายต่างมารดาสองคนคือ ปีเตอร์ ดักลาส (เกิด 1955) และ เอริก ดักลาส (เกิด 1958-2004) จากแม่เลี้ยงของเขา (แอนน์ บายเดนส์)
ดักลาสเข้าเรียนที่โรงเรียน Allen-Stevenson ในนิวยอร์กซิตี้, โรงเรียน Eaglebrook ในเมืองเดียร์ฟิลด์ รัฐแมสซาชูเซตส์ และ โรงเรียนเตรียมอุดมศึกษา Choate (ปัจจุบันคือ Choate Rosemary Hall) ในเมืองวอลลิงฟอร์ด รัฐคอนเนตทิคัต เขาได้รับปริญญาตรีสาขาการละครจากมหาวิทยาลัยแห่งแคลิฟอร์เนียซานตาบาร์บาราในปี 1968 ซึ่งเขาเป็นประธานกิตติมศักดิ์ของสมาคมศิษย์เก่า UCSB เขาเรียนการแสดงกับ Wynn Handman ที่สถาบัน The American Place Theatre ในนิวยอร์กซิตี้
ช่วงเริ่มต้น
บทบาทครั้งแรกของดักลาสคือการปรากฎตัวในละครพิเศษเรื่อง The Experiment ในปี 1969 ของ CBS Playhouse ไมเคิล ดักลาสเริ่มต้นอาชีพนักแสดงอย่างเป็นทางการในช่วงปลายทศวรรษ 1960 และต้นทศวรรษ 1970 โดยปรากฏตัวในภาพยนตร์ที่ไม่ค่อยมีใครรู้จัก เช่น Hail, Hero!, Adam At 6.00 น. และ Summertree การแสดงของเขาใน Hail และ Hero! ทำให้เขาได้รับการเสนอชื่อเข้าชิงรางวัลลูกโลกทองคำสาขานักแสดงหน้าใหม่ฝ่ายชายที่มีผลงานดีที่สุด ในช่วงปลายปี 1969 เขาได้ก่อตั้งบริษัทผลิตภาพยนตร์ของตนเองที่ชื่อว่า Bigstick Productions
บทบาทสำคัญครั้งแรกของเขาคือละครโทรทัศน์เรื่อง The Streets of San Francisco ตั้งแต่ปี 1972 ถึงปี 1976 ซึ่งเขาได้แสดงร่วมกับ คาร์ล มัลเดน ดักลาสกล่าวในภายหลังว่ามัลเดนกลายเป็น "พี่เลี้ยง" และเป็นคนที่เขา "ชื่นชมและรักอย่างสุดซึ้ง" ทั้งคู่มีความสัมพันธ์อันยาวนานจนกระทั่งมัลเดนเสียชีวิตในวันที่ 1 กรกฎาคม ปี 2009 โดย ในปี 2004 ดักลาสได้มอบรางวัล Monte Cristo Award ให้กับมัลเดน ณ โรงละคร Eugene O'Neill Theatre Center ในเมืองวอเตอร์ฟอร์ด ในปี 1975 ดักลาสได้รับลิขสิทธิ์สร้างภาพยนตร์จากนวนิยายเรื่อง One Flew Over the Cuckoo's Nest จากบิดาของเขา โดยดัลสาสต้องการตั้งชื่อภาพยนตร์ตามชื่อนวนิยายดังกล่าว โดย เคิร์ก ดักลาสพ่อของเขาหวังที่ร่วมแสดงเป็นตัวละคร McMurphy ด้วยตัวเขาเอง โดยได้เคยแสดงในเวอร์ชั่นละครเวทีมาแล้วก่อนหน้านี้ แต่ ดักลาสลูกชายของเขากล่าวว่าเขาแก่เกินไปสำหรับบทนี้ และ บทบาทดังกล่าวตกเป็นของ แจ็ค นิโคลสัน ผู้ได้รับรางวัลออสการ์สาขานักแสดงนำชายยอดเยี่ยม ซึ่งดักลาสได้รับรางวัลออสการ์สาขาภาพยนตร์ยอดเยี่ยมจากการผลิตภาพยนตร์
หลังจากสิ้นสุดการแสดงใน The Streets of San Francisco ในปี 1976 ดักลาสได้รับบทเป็นแพทย์ในโรงพยาบาลในภาพยนตร์ระทึกขวัญแนววิทยาศาสตร์เรื่อง Coma (1978) และ ในปี 1979 เขารับบทเป็นนักวิ่งมาราธอนที่มีปัญหาส่วนตัวในเรื่อง Running ในปี 1979 เขาได้เป็นอำนวยการสร้างและร่วมแสดงในภาพยนตร์ The China Syndrome ซึ่งเป็นภาพยนตร์ดรามาที่ร่วมแสดงโดย Jane Fonda และ Jack Lemmon มีเนื้อหาเกี่ยวกับอุบัติเหตุโรงไฟฟ้านิวเคลียร์ โดยภาพยนตร์เรื่องนี้ถือเป็น "หนึ่งในภาพยนตร์ฮอลลีวูดที่ดีที่สุดแห่งปี 1970"
โด่งดังและประสบความสำเร็จในฮอลลีวูด
อาชีพการแสดงของดักลาสได้รับความนิยมอย่างมากฮอลลีวูดเมื่อเขาสร้างและร่วมแสดงในภาพยนตร์ตลกแนวผจญภัยแนวโรแมนติกปี 1984 เรื่อง Romancing the Stone และ ทำให้ผู้กำกับ โรเบิร์ต เซเมคิส ประสบความสำเร็จในบ็อกซ์ออฟฟิศเป็นครั้งแรก ภาพยนตร์เรื่องนี้ยังแสดงนำแสดงโดย แดนนี่ เดวิโต เพื่อนของดักลาส พวกเขามีความสนิทสนมกันเนื่องจากเคยแชร์อพาร์ตเมนต์ร่วมกันในช่วงทศวรรษ 1960 โดยอีกหนึ่งปีต่อมาภาพยนตร์เรื่องนี้ก็มีภาคต่อคือ The Jewel of the Nile ซึ่งเขาร่วมสร้างด้วยอีกเช่นเคย
ปี 1987 ดักลาสได้แสดงในภาพยนตร์ระทึกขวัญ Fatal Attraction ร่วมกับ เกล็นน์ โคลส ในปีเดียวกันนั้นเอง เขาเล่นเป็นเจ้าพ่อนามว่า Gordon Gekko ใน Wall Street ของ โอลิเวอร์ สโตน ซึ่งเขาได้รับรางวัลออสการ์สาขานักแสดงนำชายยอดเยี่ยม เขากลับมารับบทเป็นตัวละคร Gekko อีกคร้งในภาคต่อชื่อว่า Wall Street: Money Never Sleeps ในปี 2010 ซึ่งกำกับโดยสโตนด้วย
ดักลาสแสดงในภาพยนตร์ปี 1989 เรื่อง The War of the Roses ซึ่งนำแสดงโดย Kathleen Turner และ Danny DeVito ด้วย ในปี 1989 เขาได้แสดงในละครอาชญากรรมระดับนานาชาติเรื่อง Black Rain ของ ริดลีย์ สก็อตต์ ประกบคู่ แอนดี้ การ์เซียและเคท แคปชอว์; ภาพยนตร์เรื่องนี้ถ่ายทำในเมืองโอซากะ ประเทศญี่ปุ่น ในปี 1992 ดักลาสได้รับบทบาทนักแสดงที่ประสบความสำเร็จอีกครั้งเมื่อเขาปรากฏตัวร่วมกับ ชารอน สโตน ในภาพยนตร์ Basic Instinct ภาพยนตร์เรื่องนี้ทำรายได้ทะลุบ็อกซ์ออฟฟิศและจุดชนวนให้เกิดการโต้เถียงเกี่ยวกับไบเซ็กชวลและเลสเบี้ยนในวงกว้าง ในปี 1994 ดักลาส และ เดมี มัวร์ ได้แสดงในภาพยนตร์เรื่อง Disclosure โดยมีเนื้อหาเกี่ยวกับการล่วงละเมิดทางเพศ โดยที่ดักลาสแสดงเป็นผู้ชายที่ถูกเจ้านายคนใหม่รังแก ภาพยนตร์ยอดนิยมอื่น ๆ ที่เขาแสดงในช่วงทศวรรษนี้ ได้แก่ Falling Down, The American President, The Ghost and the Darkness, The Game (กำกับโดย David Fincher) และ A Perfect Murder ในปี 1998 ดักลาสได้รับรางวัลคริสตัลสำหรับผลงานที่โดดเด่นที่เทศกาลภาพยนตร์นานาชาติคาร์โลวี วารี
ในปี 2000 ดักลาสได้แสดงในภาพยนตร์ดรามาของ สตีเวน โซเดอร์เบิร์ก เรื่อง Traffic ประกบคู่กับ เบนิซิโอ เดล โตโร และ ภรรยาในอนาคตของเขา "แคทเธอรีน ซีตา-โจนส์" ในปีเดียวกันนั้นเอง เขายังได้รับเสียงวิจารณ์ชื่นชมจากบทบาทของเขาใน Wonder Boys ในฐานะศาสตราจารย์และนักประพันธ์ที่ทุกข์ทรมานจากปัญหาต่างๆ เขาได้รับการเสนอชื่อเข้าชิงรางวัลลูกโลกทองคำสาขานักแสดงนำชายยอดเยี่ยมและรางวัลบาฟตาสาขานักแสดงนำชายยอดเยี่ยม
ความสัมพันธ์
หลังจากการถ่ายทำภาพยนตร์เรื่อง Summertree ในปี 1971 ดักลาสเริ่มออกเดทกับนักแสดงหญิง Brenda Vaccaro ความสัมพันธ์ของทั้งคู่จบลงในปีที่ 6 หลังจากนั้น
ในเดือนมีนาคม ปี 1977 ดักลาส ซึ่งในขณะนั้นอายุ 32 ปี ได้แต่งงานกับ ไดแอนดรา ลูเกอร์ วัย 19 ปี ลูกสาวของนักการทูตชาวออสเตรีย พวกเขามีลูกชายคนหนึ่งชื่อคาเมรอนเกิดในปี 1978 ในปี 1995 ไดแอนดราได้ฟ้องหย่าดักลาสและได้รับเงินรางวัล 45 ล้านดอลลาร์ตามข้อตกลงในการหย่า
ดักลาสแต่งงานกับนักแสดงหญิงชาวเวลส์ แคเธอรีน ซีตา-โจนส์ เมื่อวันที่ 18 พฤศจิกายน ค.ศ. 2000 ทั้งคู่เกิดเมื่อวันที่ 25 กันยายนเหมือนกัน แม้ว่าจะห่างกัน 25 ปี ซีตา-โจนส์กล่าวว่าเมื่อพวกเขาพบกันในเมือง Deauville ประเทศฝรั่งเศส ดักลาสกล่าวว่า "ฉันต้องการเป็นพ่อของลูก ๆ ของคุณ" พวกเขามีลูกสองคน ลูกชาย Dylan Michael (เกิด 8 สิงหาคม ปี 2000) และ ลูกสาว Carys Zeta (เกิด 20 เมษายน ปี 2003) ในเดือนสิงหาคม 2013 นิตยสาร People รายงานว่า ดักลาส และ ซีตา-โจนส์ ได้แยกกันอยู่ตั้งแต่เดือนพฤษภาคม 2013 แต่ไม่ได้ดำเนินการทางกฎหมายใดๆต่อการหย่าร้าง ต่อมา มีรายงานเมื่อวันที่ 1 พฤศจิกายน 2013 ว่าทั้งคู่ได้คืนดีกันแล้ว และ ซีตา-โจนส์ได้ย้ายกลับเข้าไปในอพาร์ตเมนต์ในนิวยอร์ก
สุขภาพ
มีการประกาศเมื่อวันที่ 16 สิงหาคม ปี 2010 ว่าดักลาสป่วยเป็นโรคมะเร็งลำคอ (ภายหลังเปิดเผยว่าเป็นมะเร็งที่ลิ้น) และ จะได้รับการรักษาด้วยเคมีบำบัดและการฉายรังสี ต่อมาดักลาสยืนยันว่ามะเร็งอยู่ในระยะที่ 4 ซึ่งเป็นระยะลุกลาม
จอห์น เวนน์
จอห์น เวนน์ (John Venn; 4 สิงหาคม ค.ศ. 1834 – 4 เมษายน ค.ศ. 1923) เป็นนักคณิตศาสตร์, นักปรัชญา และนักตรรกศาสตร์ชาวอังกฤษ
ประวัติ
จอห์น เวนน์เกิดเมื่อ ค.ศ. 1834 เป็นบุตรชายของเฮนรี เวนน์ และมาร์ธา ไซก์ ในวัยเด็ก เขาเรียนที่ไฮเกตและอิซลิงตัน เมื่ออายุได้ 23 ปี เวนน์ก็เรียนจบจาก Gonville and Caius College มหาวิทยาลัยเคมบริดจ์ หลังจากนั้นเขาก็บวชเป็นบาทหลวง ช่วงทศวรรษ 1880 เวนน์กลับมาเป็นอาจารย์สอนที่มหาวิทยาลัย และออกหนังสือ Symbolic Logic ซึ่งเป็นการต่อยอดจากทฤษฎีของจอร์จ บูล สิ่งนี้ในเวลาต่อมารู้จักกันในชื่อ "แผนภาพเวนน์" ต่อมาในปี ค.ศ. 1883 เวนน์ก็ได้รับเลือกให้เป็นภาคีสมาชิกราชสมาคมแห่งลอนดอน เขาเสียชีวิตที่เคมบริดจ์ในปี ค.ศ. 1923 ขณะมีอายุได้ 88 ปี
ขวดรูปชมพู่
ขวดรูปชมพู่ (Erlenmeyer flask; conical flask (บริติช) ; titration flaskทรงกรวย และคอทรงกระบอก ถูกตั้งชื่อตาม เอมิล เออเลนเมเยอร์ (Emil Erlenmeyer; ค.ศ. 1825–1909) ผู้สร้างขึ้นมาเมื่อ ค.ศ. 1860
การออกแบบ
ขวดรูปชมพู่มีฐานกว้าง ด้านข้างแคบลงไปยังปลายที่สั้นและตั้งตรง อาจมีขีดบอกปริมาตร และมักมีจุดที่เป็นกระจกด้านหรือมีการเลือบให้สามารถทำเครื่องหมายได้ด้วยดินสอ แตกต่างกับบีกเกอร์ตรงที่มีทรงกรวยและปากแคบ อาจทำจากพลาสติกหรือแก้วแล้วแต่จุดประสงค์ และมีหลายขนาด
ปากของขวดรูปชมพู่อาจมีส่วนยื่นออกมาเพื่อให้สามารถปิดด้วยจุกหรือที่คลุม ตรงคออาจทำด้วยแก้วแบบด้าน สำหรับจุกปิดแบบเฉพาะ หรืออาจมีจุดต่อไว้สำหรับเชื่อมกับอุปกรณ์พิเศษ ขวดบุชเนอร์ (Büchner flask) เป็นขวดที่ดัดแปลงเพื่อการกรองใต้ภาวะสุญญากาศ
การใช้ในเคมี
ด้านข้างที่เรียวลงและคอที่แคบทำให้สามารถทำการผสมสารโดยการเขย่าเป็นวงกลม โดยไม่ต้องกลัวกระเด็น ทำให้เหมาะกับการไทเทรต โดยวางไว้ใต้บิวเรตต์ และใส่ตัวทำละลายกับตัวบ่งชี้ลงไปในขวดรูปชมพู่ รูปลักษณ์เหล่านี้ยังทำให้เหมาะสำหรับการต้มของเหลว ไอน้ำร้อนรวมตัวกันในส่วนบนของขวดรูปชมพู่ ทำให้ลดการสูญเสียของตัวทำละลาย นอกจากนี้ความแคบของคอทำให้สามารถใช้ร่วมกับกรวยกรอง
สองคุณสมบัติทำให้ขวดรูปชมพู่เหมาะกับการเกิดผลึกใหม่ (recrystallization) เริ่มจากการให้ความร้อนตัวอย่างที่ต้องการเพิ่มความบริสุทธิ์จนเดือด จากนั้นจึงเติมตัวทำละลายจนละลายอย่างสมบูรณ์ ขวดรับถูกเติมด้วยตัวทำละลายปริมาณเล็กน้อย และให้ความร้อนจนเดือด ขณะกำลังร้อนตัวทำละลายถูกกรองผ่านกระดาษกรองที่ถูกพับไปยังขวดรับ ไอน้ำร้อนจากตัวทำละลายที่กำลังเดือดทำให้กรวยกรองยังคงอุ่น และป้องกันการตกผลึกก่อนที่จะผ่านลงไป
ขวดรูปชมพู่ไม่เหมาะกับการวัดปริมาตรแบบแม่นยำ เช่นเดียวกับบีกเกอร์ ขีดบนขวดมีความแม่นยำในระยะ 5%
การใช้ในชีววิทยา
ขวดรูปชมพู่ยังถูกใช้ในจุลชีววิทยาสำหรับการเพาะเลี้ยงจุลชีพ ขวดรูปชมพู่ที่ใช้เพื่อเพาะเลี้ยงเซลล์ต้องผ่านการฆ่าเชื้อ และอาจมีจุกปิดเพื่อให้แก๊สสามารถแลกเปลี่ยนได้ระหว่างการฟักตัวและการเขย่า ปกติแล้วจะใช้ของเหลวปริมาณไม่มาก และมักไม่เกินหนึ่งในห้าของความจุขวด เพื่อให้แก๊สแลกเปลี่ยนได้อย่างสะดวก และส่งเสริมการผสมอย่างทั่วถึงเมื่อขวดถูกเขย่า อัตราการแลกเปลี่ยนแก๊สในขวดรูปชมพู่ขึ้นอยู่กับความเร็วในการเขย่า, ปริมาณของเหลว และการออกแบบของขวด โดยความเร็วในการเขย่าเป็นปัจจัยที่ส่งผลสูงสุดต่ออัตราการแลกเปลี่ยนออกซิเจน
ข้อจำกัดทางกฎหมาย
เพื่อกีดขวางการผลิตยาเสพติด รัฐเท็กซัสจำกัดการขายขวดรูปชมพู่ โดยจะขายให้กับผู้ที่มีใบอนุญาตเท่านั้น
มอดแป้ง
ศัตรูทางการเกษตร
มอดแป้ง มีชื่อวิทยาศาสตร์ว่า Tribolium castaneum เป็นแมลงศัตรูทางการเกษตรที่สำคัญ โดยปนเปื้อนในโกดังเก็บผลผลิตทางการเกษตร เช่น ข้าวสาร กาแฟ ข้าวโพด เผือก ถั่ว รวมถึงผลผลิตแปรรูป เช่น แป้ง บิสกิต พาสต้า เป็นต้น โดยตัวอ่อน และตัวเต็มวัย กินผลผลิตเป็นอาหารและเพิ่มจำนวนมาก มีการสร้างสารเคมีประเภทควิโนน ที่มีกลิ่นเหม็น สร้างความเสียหายกับผลผลิตเป็นอย่างมาก มอดแป้งมีการแพร่กระจายในโกดังเก็บผลผลิตของมนุษย์ทั่วโลก มูลค่าความเสียหายจากมอดแป้ง(และแมลงปีกแข็งชนิดอื่น)เฉพาะในประเทศสหรัฐอเมริกา มากกว่าหนึ่งพันล้านดอลลาร์สหรัฐต่อปี
สัตว์ทดลองเพื่อการศึกษาพันธุศาสตร์
มอดแป้งมีความสำคัญในการศึกษาทางวิทยาศาสตร์โดยเฉพาะสาขาพันธุศาสตร์ โดยเป็นโมเดลแมลงที่สำคัญรองจากแมลงหวี่ (Drosophila melanogaster) ทั้งนี้เพราะมีรูปแบบการเจริญของเอ็มบริโอ ที่คล้ายคลึงกับสัตว์ไม่มีกระดูกสันหลังอื่นๆมากกว่าแมลงหวี่ ปี ค.ศ. 2008 ข้อมูลจีโนมของมอดแป้งตีพิมพ์ในวารสาร Nature [2] สามารถเข้าไปใช้ข้อมูลได้ที่ฐานข้อมูล BeetleBase.org สามารถใช้เทคนิค RNAi ศึกษาหน้าที่ของยีนชนิดนี้ได้อย่างมีประสิทธิภาพ ทั้งสองเป็นเครื่องมือสำคัญที่ทำให้การศึกษาพันธุศาสตร์โดยใช้แมลงชนิดนี้ทำได้ง่าย
การทนทานต่อยาฆ่าแมลง
มีรายงานการดื้อยาฆ่าแมลงหลายชนิดของมอดแป้ง ได้แก่ malathion, carbaryl, lindane, phosphine และ pyrethrins อาจสัมพันธ์กับการที่มอดแป้งมียีนที่เกี่ยวข้องกับการกำจัดสารพิษ (detoxificaiton) คือวงศ์ยีน Cytochrome P450 (CYP) มากถึง 134 ยีน
ลักซอร์ (แก้ความกำกวม)
Luxor สามารถหมายถึง
Bellagio
Bellagio สามารถหมายถึง
ฟีเนียสกับเฟิร์บ
ฟีเนียส กับ เฟิร์บ (Phineas and Ferb) เป็นซีรีส์โทรทัศน์แอนิเมชัน แนวตลกคอมเมดี้ ออกอากาศครั้งแรกวันที่ 17 สิงหาคม ค.ศ. 2007 ทางดิสนีย์แชนแนล และ ออกอากาศวันที่ 1 มีนาคม ค.ศ. 2009 ทาง ITV ประเทศอังกฤษ ปัจจุบันสิ้นสุดการออกอากาศที่ซีซั่นที่ 4 แล้ว...
รางวัลภาพยนตร์ไทย ชมรมวิจารณ์บันเทิง
รางวัลภาพยนตร์ไทย ชมรมวิจารณ์บันเทิง (Bangkok Critics Assembly) เป็นรางวัลที่มอบให้แก่บุคคลในวงการผลิตภาพยนตร์ของไทย ที่มีผลงานดีเด่นที่สุดในสาขาต่าง ๆ ในแต่ละปี โดยได้จัดให้มีพิธีมอบรางวัลนี้เป็นครั้งแรก เมื่อ พ.ศ. 2534 โดยชมรมวิจารณ์บันเทิง ซึ่งประกอบด้วยนักวิจารณ์ภาพยนตร์จากนิตยสาร หนังสือพิมพ์ วิทยุ และโทรทัศน์ มีประธานชมรมคือ นายนคร วีระประวัติ
การประกาศผลรางวัลชมรมวิจารณ์บันเทิง มีขึ้นครั้งแรกเมื่อวันที่ 3 กุมภาพันธ์ พ.ศ. 2534
รางวัลชมรมวิจารณ์บันเทิง ออกแบบเป็นรูปปิรามิดบนฐานกลมและสี่เหลี่ยม มีความหมายว่าเป็น ปลายปากกา
นักแสดงที่ชนะสี่สาขาทางการแสดง (All Four Acting)
ตัวหนา หมายถึงผู้ชนะ
รางวัลเกียรติคุณแห่งความสำเร็จ
เป็นรางวัลที่มอบให้กับบุคลาการที่สร้างเกียรติคุณแก่อุตสาหกรรมภาพยนตร์ไทยตั้งแต่อดีต ถึง ปัจจุบัน
ภาษาอังกฤษแบบบริติช
ภาษาอังกฤษแบบบริติช (British English, BrE) หรือ ภาษาอังกฤษแองโกล (Anglo-English) เป็นคำที่ใช้แยกแยะรูปแบบของภาษาอังกฤษที่ใช้ในหมู่เกาะบริเตน (British Isles) และที่ใช้ในภูมิภาคอื่น ๆ
คำว่า "ภาษาอังกฤษแบบบริติช" นี้ ยังหมายรวมถึงภาษาถิ่นย่อยทั้งหมดของภาษาอังกฤษ ทั้งที่ใช้ในหมู่เกาะบริเตนทั้งหมด (รวมสกอตแลนด์ ไอร์แลนด์ และเวลส์ด้วย) คำนี้มักจะนิยมใช้เป็นพิเศษในหมู่ชาวอเมริกัน (รวมทั้งนักภาษาศาสตร์และนักเขียนพจนานุกรม) ส่วนชาวอังกฤษนั้น ปกติแล้วจะใช้คำว่า "ภาษาอังกฤษมาตรฐาน" (Standard English) หรือเรียกสั้น ๆ ว่า "ภาษาอังกฤษ" (English) เท่านั้น
ความแตกต่างเด่นที่สุดของภาษาอังกฤษแบบบริติชกับภาษาอังกฤษแบบอเมริกันคือ แบบบริติชจะออกเสียงคำอย่างตรงตัว a จะออกเป็น อา ตรง ๆ ไม่ออกว่า แอ อย่างแบบอเมริกัน เสียง t จะเน้นมาก และชาวสหราชอาณาจักรจะไม่นิยมการออกเสียงตัว r ท้ายคำ ถึงออกก็เพียงออกไปนิดเดียว นอกจากนั้นอังกฤษแบบบริติชจะออกเสียงลงคอดั่งเช่นภาษาเยอรมันและภาษาฝรั่งเศส เช่นคำว่า schedule ซึ่งภาษาอังกฤษแบบบริติชจะมีออกเสียงลงคอตรงท่อน sche ซึ่งเป็นเสียงควบระหว่าง ซ กับ ค
ทอรุกตุฆต็อลกัยทังตึม
ทอรุกตุฆต็อลกัยทังตึม (Тооруктуг долгай таңдым) เป็นเพลงพื้นเมืองตูวา ใช้งานครั้งแรกใน ค.ศ. 1944 ในฐานะเพลงชาติของสาธารณรัฐประชาชนตูวา เมื่อตูวาเป็น an independent สาธารณรัฐสังคมนิยมเอกราชที่มีเพียงสหภาพโซเวียตและสาธารณรัฐประชาชนมองโกเลียให้การยอมมรับ ภายหลังการผนวกตูวาของโซเวียตในปีเดียวกัน ประเทศนี้จึงกลายเป็นส่วนหนึ่งของสหภาพโซเวียตและกลายเป็นแคว้นปกครองตนเองตูวา จากนั้นใน ค.ศ. 1961 แคว้นนี้ได้รับการเลื่อนสถานะเป็นสาธารณรัฐสังคมนิยมปกครองตนเองตูวาของโซเวียต ถึงกระนั้น ก็ยังคงใช้เพลงชาตินี้ต่อ
แม้กระทั่งหลังการล่มสลายของสหภาพโซเวียต "ทอรุกตุฆต็อลกัยทังตึม" ยังคงเป็นเพลงชาติในสาธารณรัฐตูวา (หน่วยองค์ประกอบของประเทศรัสเซีย) จนกระทั่งวันที่ 11 สิงหาคม ค.ศ. 2011 ที่มีการเปลี่ยนเพลงประจำภูมิภาคเป็น "เมน – ตือวาเมน"
ตำบลแม่เจดีย์ใหม่
ตำบลแม่เจดีย์ใหม่ ตั้งอยู่ในเขตการปกครองของ อำเภอเวียงป่าเป้า จังหวัดเชียงราย
การปกครองส่วนภูมิภาค
ตำบลแม่เจดีย์ใหม่ ประกอบไปด้วย 14 หมู่บ้าน ได้แก่
จำนวนประชากรของตำบล
จำนวนประชากรในเขต อบต. 9,694 คน และจำนวนหลังคาเรือน 3,086 หลังคาเรือน
มวลดาวพฤหัสบดี
มวลดาวพฤหัสบดี (Jupiter mass; MJ หรือ MJUP) คือหน่วยวัดมวลโดยมีค่าเท่ากับมวลรวมทั้งหมดของดาวพฤหัสบดี คือ 1.8986×1027 กิโลกรัม หรือ 317.83 เท่าของมวลโลก (1 มวลโลกเท่ากับ 0.00315 มวลดาวพฤหัสบดี) เราใช้มวลดาวพฤหัสบดีในการบรรยายถึงมวลของดาวแก๊สยักษ์ เช่น ดาวเคราะห์รอบนอกของระบบสุริยะ และดาวเคราะห์นอกระบบ รวมถึงใช้บรรยายถึงมวลของดาวแคระน้ำตาลด้วย
ดาวเคราะห์นอกระบบที่มีมวลมาก ๆ มักถูกเอ่ยถึงในหน่วยของมวลดาวพฤหัสบดี เพราะทำให้สามารถพิจารณาเปรียบเทียบได้สะดวกกว่า ดาวเคราะห์ที่มีมวลขนาดมวลดาวพฤหัสบดีที่โคจรรอบดาวฤกษ์แม่ลักษณะคล้ายดวงอาทิตย์ในระยะ 1 หน่วยดาราศาสตร์ จะมีค่า amplitude shift ที่ 28 เมตร/วินาที ซึ่งสามารถตรวจจับได้ด้วยเทคโนโลยีในปัจจุบัน ดาวเคราะห์นอกระบบที่ตรวจจับได้ส่วนมากจะตรวจด้วยวิธีความเร็วแนวเล็ง มักมีมวลมากและมีวงโคจรที่ค่อนข้างแคบ ทำให้เกิดผลกระทบจากปรากฏการณ์การเลือกคือการพบดาวเคราะห์มวลขนาดมวลดาวพฤหัสบดีมากกว่าขนาดอื่น ๆ ทำนองเดียวกันกับการตรวจจับด้วยวิธีอื่นเช่น การเคลื่อนผ่าน หรือไมโครเลนส์ ก็ทำให้พบดาวเคราะห์มวลขนาดมวลดาวพฤหัสบดีหรือมากกว่านั้น
ทหารราบเบา
ทหารราบเบา (light infantry) เป็นชื่อเรียกทหารราบบางประเภทตั้งแต่อดีต ตรงแบบเป็นทหารที่มียุทธภัณฑ์หรืออาวุธเบากว่า หรือเคลื่อนที่ได้มากกว่า หรือมีการทำหน้าที่ที่ยืดหยุ่นกว่าทหารราบประเภทอื่น เช่น ทหารราบหนักหรือทหารราบแนวเส้น (line infantry) ในอดีตมักใช้ทหารราบเบาเป็นพลสอดแนม ทหารตีโฉบฉวย และพลรบปะทะ คือ ทหารที่ต่อสู้ในรูปขบวนอย่างหลวมหน้ากองทัพหลักเพื่อก่อกวน ถ่วงเวลา ขัดขวางเส้นทางกำลังบำรุง และโดยทั่วไป "ตัดกำลัง" ข้าศึกก่อนการยุทธ์หลัก หลังสงครามโลกครั้งที่สอง คำว่า "ทหารราบเบา" เปลี่ยนแปลงไปหมายถึงหน่วยที่วางกำลังอย่างรวดเร็ว (รวมทั้งหน่วยคอมมานโดและหน่วยส่งทางอากาศ) ซึ่งเน้นความเร็วและความคล่องตัวเป็นพิเศษมากกว่าเกราะและอำนาจการยิง
รายพระนามพระมหากษัตริย์กัสติยา
พระมหากษัตริย์กัสตียาเป็นพระมหากษัตริย์ที่ปกครองราชอาณาจักรกัสติยา (ค.ศ. 1035–1230) และราชบัลลังก์กัสติยา (1230–1715) ก่อนการรวมราชบัลลังก์กัสตียาและราชบัลลังก์อารากอนเข้าเป็นราชอาณาจักรสเปนที่เป็นผลของสงครามสืบราชบัลลังก์สเปน
ราชวงศ์ไอเวียอา
ราชวงศ์นี้สืบสายมาจากพระสวามีองค์แรกของพระนางอูร์รากา เรย์มงด์แห่งบูร์กอญ
วิกฤติการณ์การสืบพระราชสันตติวงศ์
หลังพระเจ้าเปโดรสวรรคต เกิดวิกฤตการณ์สืบพระราชสันตติวงศ์ ระหว่าพระอนุชาต่างพระมารดานอกสมรส เอนริเกแห่งตรัสตามาราและชาวอังกฤษจอห์นแห่งกอนต์ ดยุกที่ 1 แห่งแลงแคสเตอร์ พระราชปทินัดดา (ลื่อ) ในพระเจ้าเฟรนันโดที่ 3 แห่งกัสติยาซึ่งอ้างสิทธิ์ในตำแหน่งพระมหากษัตริย์แห่งกัสติยาและเลออนโดยสิทธิจากการสมรสจากอินฟันตาคอนสแตนซ์พระราชธิดาในพระเจ้าเปโดร พระเจ้าเอนริเกขึ้นสู่ราชสมบัติโดยกองกำลังและต้องเผชิญหน้ากับกองทัพของจอห์นแห่งกอนท์ซึ่งเป็นพันธมิตรกับพระเจ้าโจอาวที่ 1 แห่งโปรตุเกส แต่อย่างไรก็ตาม จอห์นแห่งกอนท์ก็ล้มเหลวในการอ้างสิทธิ์ เอนริเกปราบดาภิเษกและสถาปนาราชวงศ์ตรัสตามาราขึ้นปกครองกัสติยา
ราชวงศ์ตรัสตามารา
พระเจ้าเอนริเกที่ 2 เป็นพระโอรสนอกสมรสในพระเจ้าอัลฟอนโซที่ 11 เดิมทีเป็นเคานท์แห่งตรัสตามารา.
ราชวงศ์ฮับส์บูร์ก
The Crown of Castile existed in its own right within the Spanish crown and with its own law until the arrival of the Bourbon dynasty after the War of Spanish Succession.
มักซิ โรดริเกซ
มักซีมีเลียโน รูเบน "มักซี" โรดรีเกซ (Maximiliano Rubén "Maxi" Rodríguez) เกิดเมื่อวันที่ 2 มกราคม ค.ศ. 1981 ที่เมืองโรซารีโอ จังหวัดซานตาเฟ เป็นนักฟุตบอลชาวอาร์เจนตินา ปัจจุบันเล่นให้กับสโมสรฟุตบอลนิวเอลส์โอลด์บอยส์ เขาได้รับฉายาว่า La Fiera เขาเล่นตำแหน่งปีก แต่สามารถรับตำแหน่งกองกลางตัวรุกได้ด้วย
อ้างอิง
1981
สามารถ ม่วงศิริ
พลตำรวจตรี นายแพทย์ สามารถ ม่วงศิริ (เกิด 10 กรกฎาคม พ.ศ. 2512) นายแพทย์ (สบ 6) โรงพยาบาลตำรวจ อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์
ประวัติ
สามารถ ม่วงศิริ เกิดเมื่อวันที่ 10 กรกฎาคม พ.ศ. 2512 เป็นบุตรของนายประเสริฐ ม่วงศิริ กับ นางรัตนา ม่วงศิริ และเป็นพี่ชายของนายสากล ม่วงศิริ
ปลาพลวงถ้ำ
มีขนาดความยาวประมาณ 15–30 เซนติเมตร อาจถือได้ว่าเป็นปลาถ้ำที่มีขนาดใหญ่ที่สุดในโลก
สามารถ ม่วงศิริ
งานการเมือง
ได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2554 สังกัดพรรคประชาธิปัตย์ และได้รับเลือก รวม 1 สมัย
สมาชิกสภาผู้แทนราษฎร
ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ปลาพลวงถ้ำ
ปลาพลวงถ้ำ เป็นปลาชนิดใหม่ที่เพิ่งค้นพบเมื่อ ค.ศ. 2003 โดยพบเฉพาะในถ้ำพระวังแดง ในเขตอุทยานแห่งชาติทุ่งแสลงหลวง จังหวัดพิษณุโลก แห่งเดียวในโลกเท่านั้น โดยปลาขนาดเล็กจะนิยมอยู่ใกล้ปากถ้ำหรือปล่องถ้ำ ส่วนปลาขนาดใหญ่จะอยู่ลึกกว่า กินอาหาร คือ อินทรียสารจากมูลค้างคาว
มหาวิทยาลัยโตเกียว
มหาวิทยาลัยโตเกียวประกอบด้วย 10 คณะซึ่งมีนักศึกษารวมทั้งสิ้นประมาณ 30,000 คน ในจำนวนนี้มีนักศึกษาต่างชาติประมาณ 2,100 คนเป็นนักศึกษาไทยประมาณ 150 คน (ซึ่งเป็นสัดส่วนสูงทีสุดในบรรดามหาวิทยาลัยในญี่ปุ่น) ปัจจุบันมีหลักสูตรครอบคลุมสาขาวิทยาการเกือบทั้งหมด แต่ที่มีชื่อเสียงมากเป็นพิเศษคือ กฎหมาย รัฐศาสตร์ วรรณกรรม เศรษฐศาสตร์ แพทยศาสตร์ และวิศวกรรมศาสตร์ มหาวิทยาลัยแห่งนี้ผลิตนักการเมืองและข้าราชการระดับสูงของญี่ปุ่นจำนวนมาก นับแต่อดีตจนปัจจุบันแม้ว่าสัดส่วนจะลดลงก็ตาม อัตราส่วนของรัฐมนตรีที่เป็นศิษย์เก่ามหาวิทยาลัยโตเกียวยังคงสูงที่สุดในประเทศญี่ปุ่น โดยแต่ละช่วงคริสต์ศตวรรษจะอยู่ที่ประมาณ, , , และ  ในช่วงคริสต์ศตวรรษที่ 1950, 60', 70', 80' และ 90' ตามลำดับ
มหาวิทยาลัยโตเกียวมีการเรียนการสอนที่เป็นที่ยอมรับว่า เป็นหนึ่งในสถาบันการศึกษาชั้นสูงในหลากหลายสาขาวิชา และมีอัตราการแข่งขันในการเข้าศึกษาสูงที่สุดในประเทศญี่ปุ่น มหาวิทยาลัยโตเกียวมีมหาวิทยาลัยคู่แข่งอยู่หกมหาวิทยาลัย เช่น มหาวิทยาลัยเคโอซึ่งก่อตั้งก่อนช่วงสงครามโลกครั้งที่สอง มหาวิทยาลัยฮิโตะสึบาชิซึ่งเป็นมหาวิทยาลัยที่มีชื่อเสียงมากในหมู่คนญี่ปุ่นและเปิดสอนเฉพาะวิชาด้านสังคมศาสตร์ หรือมหาวิทยาลัยเกียวโตซึ่งผลิตนักวิทยาศาสตร์รางวัลโนเบลเป็นจำนวนมาก หนึ่งในศิษย์เก่าเจ้าของรางวัลโนเบลของมหาวิทยาลัยโตเกียวคืออธิการบดีมหาวิทยาลัยโตเกียวอิมพิเรียลชื่อ ศาสตราจารย์ คิคุจิ ไดโรกุ ในด้านกีฬา ทีมเบสบอลมหาวิทยาลัยโตเกียว ประสบความสำเร็จมากที่สุดทีมหนึ่งในระดับมหาวิทยาลัยของกรุงโตเกียว
ศูนย์ฮงโงะเป็นศูนย์หลักของมหาวิทยาลัยซึ่งเดิมเป็นที่พำนักของตระกูล "มาเอดะ" ช่วงสมัยเอโดะผู้เป็นเจ้าเมืองเคงะ สัญลักษณ์หนึ่งที่เป็นที่รู้จักและอยู่จนปัจจุบันของมหาวิทยาลัยคือ "อะกามง" (ประตูแดง) ส่วนตราสัญลักษณ์ของมหาวิทยาลัยเป็นรูปใบแปะก๊วย ซึ่งปลูกอยู่เรียงรายทั่วทั้งบริเวณของมหาวิทยาลัย
ประวัติ
มหาวิทยาลัยโตเกียวก่อตั้งช่วงยุคสมัยเมจิในปี ค.ศ. 1877 ภายใต้ชื่อปัจจุบันโดยรวมโรงเรียนแพทย์ของรัฐบาลเดิมเข้ากับการเรียนการสอนแบบตะวันตกเข้าด้วยกัน หลังจากนั้นได้ถูกเปลี่ยนชื่อเป็น มหาวิทยาลัยหลวง (帝國大學 เทโคะกุ ไดงะกุ) ในปีค.ศ. 1886 แล้วเปลี่ยนอีกเป็น "มหาวิทยาลัยจักรพรรดิโตเกียว" (東京帝國大學 โทเกียว เทโคะกุ ไดงะกุ) ในปีค.ศ. 1887 เมื่อระบบเครือมหาวิทยาลัยจักรพรรดิเริ่มก่อสร้างตัวขึ้น
มหาวิทยาลัยได้รับอนุญาตจากรัฐบาลเมจิในปี ค.ศ. 1877 ภายใต้ชื่อปัจจุบันด้วยการรวมโรงเรียนรัฐบาลเก่าแก่ด้านการแพทย์ดั้งเดิม และการเรียนรู้สมัยใหม่และได้เปลี่ยนชื่อเป็น มหาวิทยาลัยหลวง (帝國大學 เทโคะกุ ไดงะกุ) ในปี 1886 จากนั้นเป็น "มหาวิทยาลัยจักรพรรดิโตเกียว" (東京帝國大學 โทเกียว เทโคะกุ ไดงะกุ) ​​ในปี 1897 เมื่อระบบมหาวิทยาลัยของจักรพรรดิถูกสร้างขึ้น ในเดือนกันยายน 1923 แผ่นดินไหวและไฟไหม้ทำลายหนังสือประมาณ 700,000 เล่มของห้องสมุดมหาวิทยาลัย หนังสือที่สูญหายรวมถึงห้องสมุดโฮชิโนะ (星野文庫 โฮชิโนะ บุนโกะ) ซึ่งมีหนังสือประมาณ 10,000 เล่ม หนังสือเป็นสมบัติของ โฮชิโนะ ฮิซาชิ ก่อนที่จะเข้าเป็นส่วนหนึ่งของห้องสมุดของมหาวิทยาลัยและส่วนใหญ่เกี่ยวกับปรัชญาและประวัติศาสตร์ของจีน
แม้ว่ามหาวิทยาลัยจะก่อตั้งขึ้นในช่วงสมัยเมจิ แต่ก็มีรากฐานก่อนหน้านี้ในหน่วยงานดาราศาสตร์ (天文方; 1684), สำนักงานการศึกษาโชเฮอิซากะ (昌平坂学問所; 1797) และสำนักงานแปลหนังสือตะวันตก (蕃書和解御用; 1811) สถาบันเหล่านี้เป็นหน่วยงานของรัฐบาลที่จัดตั้งขึ้นโดยโชกุนโทคุงาวะ (1603–1867) และมีบทบาทสำคัญในการนำเข้าและแปลหนังสือจากยุโรป
คิคุจิ ไดโรกุ บุคคลสำคัญในการศึกษาของญี่ปุ่นทำหน้าที่เป็นประธานของมหาวิทยาลัยหลวงโตเกียว
สำหรับโอลิมปิกฤดูร้อนปี 1964 มหาวิทยาลัยเป็นเจ้าภาพจัดการแข่งขันกีฬาประเภทปัญจกรีฑาสมัยใหม่
มหาวิทยาลัยโตเกียวเข้าร่วมกับกับสมาพันธ์ความร่วมมือมหาวิทยาลัยรัฐบาลแห่งประเทศญี่ปุ่น ภายใต้กฎหมายใหม่ซึ่งใช้กับมหาวิทยาลัยของรัฐทุกมหาวิทยาลัยตั้งแต่ปี ค.ศ. 2004 (ออกนอกระบบ)
แม้ว่าจะสมาพันธ์จะมีความมุ่งหมายเพื่อเป็นอิสระทางการเงินและการบริหาร มหาวิทยาลัยโตเกียวยังคงถูกควบคุมบางส่วนโดยกระทรวงการศึกษา วัฒนธรรม กีฬา วิทยาศาสตร์และเทคโนโลยี (มงบุคางะกุโช หรือ มงกะโช)
จากนิตยสารเจแปนไทมส์ ระบุว่ามหาวิทยาลัยมีอาจารย์ 1,282 คนในเดือนกุมภาพันธ์ 2012 โดยในจำนวนนั้นมี 58 คนเป็นผู้หญิง
ในฤดูใบไม้ร่วงปี 2012 เป็นครั้งแรกที่มหาวิทยาลัยโตเกียวเริ่มหลักสูตรระดับปริญญาตรีสองหลักสูตร ที่สอนเป็นภาษาอังกฤษทั้งหมดและมุ่งเน้นไปที่นักศึกษาต่างชาติ - หลักสูตรภาษาอังกฤษที่ Komaba (PEAK) - หลักสูตรนานาชาติในสาขาญี่ปุ่นในเอเชียตะวันออก และหลักสูตรนานาชาติ วิทยาศาสตร์สิ่งแวดล้อม ในปี 2014 คณะวิชาวิทยาศาสตร์ของมหาวิทยาลัยโตเกียวได้เปิดตัวหลักสูตรการถ่ายโอนระดับปริญญาตรีภาษาอังกฤษทั้งหมด ที่เรียกว่าหลักสูตรวิทยาศาสตร์ทั่วโลก (GSC)
สระน้ำซันชิโระ
สระน้ำซันชิโระ ตั้งอยู่ใจกลางมหาวิทยาลัยศูนย์ฮงโงะ ก่อสร้างเมื่อปี ค.ศ. 1615 หลังจากการพังทลายของปราสาทโอซากะ ท่านโชกุนในสมัยนั้นจึงพระราชทานสระน้ำและสวนรอบ ๆ ให้กับ "มาเอดะ โทชิตสึเนะ" โดย "มาเอดะ สึนาโนริ" เป็นคนพัฒนาสวนเพิ่มเติมจนกลายเป็นสวนที่สวยงามที่สุดใน เอโดะ (ปัจจุบันคือโตเกียว) ด้วยภูมิสถาปัตย์แบบดั้งเดิมแปดแบบแบ่งเป็นแปดบริเวณ ส่วนที่มีชื่อเสียงคือสระน้ำเทียม เนินเขา และคุ้มต่าง ๆ แต่เดิมรู้จักกันในชื่อว่า "อิคุโตะกุ เอ็น" ซึ่งหมายถึง"สวนแห่งการเผยแผ่พระธรรม" เส้นรอบขอบของสระน้ำจะเป็นรูปหัวใจหรือ "โคโคโระ" หรือ "ชิน" ดังนั้นชื่ออย่างเป็นทางการจะเรียกว่า "อิคุโตะกุ เอ็น ชินจิอิเกะ" อย่างไรก็ตามผู้คนมักเรียกว่า สระน้ำซันชิโระ หลังจากมีการตีพิมพ์นิยายเรื่องซันชิโระของ "นัตสึเมะ โซเซกิ"
อันดับมหาวิทยาลัย
ใน ค.ศ. 2005 มหาวิทยาลัยโตเกียวได้รับการจัดให้เป็นอันดับ 1 ในเอเชีย จากการจัดอันดับสถาบันในระดับอุดมศึกษาโดยมหาวิทยาลัยเซี่ยงไฮ้เจียวทง ประเทศจีน
ใน ค.ศ. 2011 มหาวิทยาลัยโตเกียวได้รับการจัดให้เป็นอันดับ 8 ของโลกที่มีชื่อเสียงโด่งดัง จากการจัดอันดับสถาบันในระดับอุดมศึกษาโดยไทมส์ไฮเออร์เอดยูเคชันซัปพลีเมนต์ ประเทศอังกฤษ
ใน ค.ศ. 2011-2012 มหาวิทยาลัยโตเกียวได้รับการจัดให้เป็นอันดับ 1 ในเอเชีย จากการจัดอันดับสถาบันในระดับอุดมศึกษาโดยไทมส์ไฮเออร์เอดยูเคชันซัปพลีเมนต์ ประเทศอังกฤษ
จากการจัดอันดับมหาวิทยาลัยของคอกโครัลลีไซมอนส์ประจำปี 2019 ได้จัดลำดับให้มหาวิทยาลัยโตเกียวอยู่ในอันดับที่ 23 ของโลก อันดับที่ 4 ของทวีปเอเชีย และอันดับที่ 1 ของประเทศญี่ปุ่น
มูกทะเล
มูกทะเล, ขี้มูกทะเล หรือเมือกทะเล (sea snot, sea saliva หรือ marine mucilage) คือ กลุ่มของอินทรียวัตถุคล้ายเมือกที่พบในทะเล สารที่เป็นเมือกหรือวุ้นเหนียวโดยทั่วไปไม่เป็นอันตราย แต่สามารถดึงดูดไวรัสและแบคทีเรีย ได้แก่ อี. โคไล (E. coli) และอาจห่อหุ้มสิ่งมีชีวิตใต้ท้องทะเลทำให้หายใจไม่ออก โดยเฉพาะสิ่งมีชีวิตที่เคลื่อนไหวได้ช้าหรือแทบไม่เคลื่อนไหวเช่น ปะการัง ดาวทะเล พบได้บ่อยในทะเลเมดิเตอร์เรเนียน และเมื่อไม่นานนี้มีการแพร่กระจายในทะเลมาร์มะราในต้นปี 2564
ปัจจัย
เมือกทะเล หรือมูกทะเล "โดยพื้นฐานเป็นกลุ่มจุลินทรีย์จำนวนมหาศาลที่เพิ่มจำนวนอย่างมากจากสารอาหารที่มากเกิน โดยเฉพาะจากของเสียที่ไม่ผ่านการบำบัดแล้วปล่อยลงสู่ทะเล" ศาสตราจารย์ฮือเซยึน แอร์ดูกัน (Hüseyin Erduğan) จากภาควิชาชีววิทยาของมหาวิทยาลัยออนเซคึซมาร์ท (Onsekiz Mart) และ "แท้จริงแล้ว เมือกเป็นสารประกอบเอ็กโซพอลิแซคคาไรด์ที่เกิดจากจุลินทรีย์ (exopolysaccharide −พอลิเมอร์ชีวภาพที่ประกอบด้วยพอลิแซคคาไรด์เป็นส่วนใหญ่ สร้างโดยจุลินทรีย์และถูกหลั่งออกมานอกเซลล์ในลักษณะเมือก) และมลพิษทางน้ำเป็นตัวซ้ำเติมให้ปัญหามูกทะเลที่เกิดจากจุลินทรีย์เหล่านั้นทวีความรุนแรงขึ้น" การเพิ่มขึ้นของมูกทะเลมีความสัมพันธ์กับการเพิ่มปริมาณอย่างมากของระดับฟอสฟอรัส (ที่ประมาณมากกว่าสามถึงสี่เท่าของค่าเฉลี่ยต่อปี) และกับปริมาณสารอาหารอื่น ๆ ของจุลินทรีย์ที่มากเกินไป รวมทั้งสภาวะแห้งแล้ง อุณหภูมิของน้ำทะเลที่อบอุ่นยาวนานกว่าปกติ และภูมิอากาศที่คงที่ไม่เปลี่ยนแปลงเป็นเวลานาน ทำให้อนุภาคของหนืดที่ล่องลอยในทะเล (เช่น หิมะทะเล) จับตัวกัน (สะสมตัว) เป็นกลุ่มก้อนมูกทะเลขนาดใหญ่ ซึ่งอาจขยายได้กว้างถึง 200 กิโลเมตร
ผลกระทบ
ปริมาณมูกทะเลที่เพิ่มขึ้นในทะเลเมดิเตอร์เรเนียนและทะเลอื่น ๆ ได้รับการศึกษาเป็นทางการครั้งแรกอย่างช้าที่สุดในช่วงต้นปี 2009 ส่วนหนึ่งสันนิษฐานว่าเป็นผลของการเปลี่ยนแปลงสภาพภูมิอากาศ น้ำทะเลที่อุ่นขึ้นเคลื่อนไหวช้าและน้อยลง มีผลสัมพันธ์กับการเพิ่มปริมาณการเกิดมูกทะเลโดยเฉพาะการปล่อยให้สะสมตัวเป็นก้อนขนาดใหญ่ มูกทะเลได้รับบันทึกเป็นครั้งแรกในปี ค.ศ. 1729 และถูกมองว่าเป็นปัญหาต่ออุตสาหกรรมการประมงและประชากรสัตว์น้ำชายฝั่ง ผลกระทบเมื่อเร็ว ๆ นี้มูกทะเลไม่เพียงแต่ก่อให้เกิดความรำคาญ ยังก่อให้เกิดอันตรายร้ายแรงอีกด้วย อนุภาคของหนืดของมูกทะเลสามารถเป็นแหล่งสะสมของแบคทีเรียเช่น อี. โคไล ที่คุกคามพืชและสัตว์ในทะเล ตลอดจนมนุษย์ที่สัมผัสกับน้ำที่ปนเปื้อน นอกจากนี้มูกทะเลยังสามารถเคลือบเหงือกของสัตว์ทะเล ทำให้ขาดออกซิเจนและตาย
การรั่วไหลของน้ำมันจากแท่นดีพวอเทอร์ฮอไรซัน ในอ่าวเม็กซิโกทำให้เกิดมูกทะเลจำนวนมาก นักวิทยาศาสตร์ยังไม่มีข้อสรุปชัดเจนในกระบวนการเกิดทะเลที่มีสาเหตุจากการรั่วไหลของน้ำมันดิบในทะเล ทฤษฎีหนึ่งสันนิษฐานว่ามูกทะเลอาจก่อผลให้เกิดการฆ่าล้างสิ่งมีชีวิตขนาดเล็กและจุลินทรีย์ในทะเลจำนวนมหาศาล ทำให้เกิดหิมะทะเลปริมาณมากและสะสมตัวเป็นมูกทะเล นักวิทยาศาสตร์กังวลว่ามูกทะเลจำนวนมากเหล่านี้ยังอาจก่อให้เกิดอันตรายทางชีวภาพต่อสิ่งมีชีวิตใต้ท้องทะเลที่เหลือในพื้นที่ เชื่อกันอย่างกว้างขวางว่ามูกทะเลที่เกิดจากการรั่วไหลโดยตรง ส่งผลให้เกิดการสูญเสียชีวิตของสัตว์และพืชทะเลในอ่าวเม็กซิโก แสดงจากหลักฐานการตายของทุ่งปะการังน้ำลึกในระยะ 11 กิโลเมตรโดยรอบจากแท่นขุดเจาะดีพวอเทอร์ฮอไรซัน
ในช่วงต้นปี พ.ศ. 2564 มูกทะเลได้แพร่กระจายในทะเลมาร์มะรา เนื่องจากมลพิษจากน้ำเสียที่ทิ้งลงสู่ทะเล นำไปสู่การแพร่ขยายของแพลงก์ตอนพืชและเป็นภัยร้ายแรงต่อระบบนิเวศทางทะเล ท่าเรือเออร์เดคในทะเลมาร์มะราถูกปกคลุมด้วยมูกทะเล ซึ่งคนงานชาวตุรกีได้พยายามอย่างมากในการเริ่มดูดกำจัดมูกทะเลในเดือนมิถุนายน พ.ศ. 2564 ขณะเดียวกันท่าเรือยาลิเคย (Yalıköy port) ในจังหวัดออร์ดูในทะเลดำ ก็พบการสะสมของเมือกเช่นกัน
มาตรการรับมือ
มาตรการรับมือระยะสั้น ได้แก่ การวางแนวกั้นบนผิวน้ำทะเลและดูดรวบรวมมูกจากผิวทะเล มาตรการรับมือระยะยาว ได้แก่การปรับปรุงการบำบัดน้ำเสีย การสร้างพื้นที่คุ้มครองทางทะเล และการจำกัดการเปลี่ยนแปลงสภาพภูมิอากาศ ความพยายามอีกประการหนึ่งคือการพัฒนาจัดการแหล่งน้ำให้เป็นศูนย์กลางการท่องเที่ยวเพื่อป้องกันไม่ให้น้ำนิ่งเป็นเวลานานซึ่งก่อให้เกิดการสะสมของมูกทะเล อีกวิธีหนึ่งคืออาจปล่อยสัตว์ทะเลบางชนิดซึ่งสามารถบริโภคสารอาหารส่วนเกินในระยะชั่วคราวเพื่อจุดประสงค์ในช่วงการทำความสะอาดเท่านั้น ซึ่งต้องเลี้ยงแยกต่างหากในแหล่งเพาะเลี้ยงนอกธรรมชาติ
เอเชียนเกมส์
เอเชียนเกมส์ (Asian Games; ชื่อย่อ: Asiad) เป็นการแข่งขันกีฬาหลากชนิดระหว่างประเทศในทวีปเอเชีย ซึ่งมีการจัดขึ้นในทุกสี่ปี เริ่มกำหนดการแข่งขันโดยสหพันธ์เอเชียนเกมส์ (The Asian Games Federation; AGF) ตั้งแต่การแข่งขันครั้งแรกถึงครั้งที่ 8 และตั้งแต่เอเชียนเกมส์ครั้งที่ 9 เป็นต้นมา บริหารจัดการแข่งขันโดยสภาโอลิมปิกแห่งเอเชีย (Olympic Council of Asia; OCA) ภายใต้การรับรองโดยคณะกรรมการโอลิมปิกสากล (International Olympic Committee; IOC) และยังถือได้ว่าเป็นการแข่งขันกีฬาหลากชนิด ซึ่งมีขนาดใหญ่เป็นอันดับสองรองจากกีฬาโอลิมปิกด้วย
ในประวัติศาสตร์ของเอเชียนเกมส์ มีชาติเจ้าภาพจัดการแข่งขันแล้ว 9 ประเทศ โดยมี 46 ประเทศเข้าร่วม ยกเว้นอิสราเอลซึ่งถูกกีดกันออกจากเอเชียนเกมส์หลังจากที่เข้าร่วมเป็นคราวสุดท้ายใน เอเชียนเกมส์ ครั้งที่ 7 ที่ประเทศอิหร่าน สำหรับเอเชียนเกมส์ครั้งหลังสุดได้จัดขึ้นที่เมืองจาการ์ตาของประเทศอินโดนีเซีย ระหว่างวันที่ 18 สิงหาคม - 2 กันยายน พ.ศ. 2561 (ค.ศ. 2018) และการแข่งขันครั้งต่อไป จะจัดขึ้นที่หางโจวของประเทศจีน ในปี พ.ศ. 2565 (ค.ศ. 2022)
ยุคกีฬาตะวันออกไกล
เมื่อปี พ.ศ. 2456 (ค.ศ. 1913) อี.เอส.บราวน์ ประธานสมาคมกีฬาแห่งหมู่เกาะฟิลิปปินส์ของสหรัฐอเมริกา (The Philippines Athletic Association) ผู้จัดการแข่งขันกีฬาคาร์นิวัลแห่งกรุงมะนิลา (Manila Carnival Games) เชิญชวนให้สาธารณรัฐจีน และ จักรวรรดิญี่ปุ่น (ชื่อในขณะนั้น) เข้าร่วมการแข่งขัน กีฬาชิงชนะเลิศแห่งตะวันออกไกล (Far East Games) ทว่าในเวลาต่อมา เกิดปัญหาทางการเมืองระหว่างจีนกับญี่ปุ่น การแข่งขันจึงต้องสิ้นสุดลงในปี พ.ศ. 2480 (ค.ศ. 1937) หลังจากสงครามโลกครั้งที่สองสิ้นสุดลง มีการประกาศเอกราชเกิดขึ้นเป็นหลายประเทศใหม่ ซึ่งประเทศในเอเชียทั้งหมดต่างก็คาดหวังจะเห็น การแข่งขันกีฬาภายในทวีปรูปแบบใหม่ ที่ไม่มีการใช้อิทธิพลเข้าครอบงำ หากแต่ร่วมกันเสริมสร้างความเข้มแข็ง ภายใต้ความเข้าใจซึ่งกันและกัน
ยุคสหพันธ์เอเชียนเกมส์
จากนั้นในปี พ.ศ. 2491 (ค.ศ. 1948) กลุ่มนักกีฬาของสาธารณรัฐประชาชนจีน และฟิลิปปินส์ ซึ่งเข้าร่วมแข่งขันในโอลิมปิกฤดูร้อน ครั้งที่ 14 ที่กรุงลอนดอนของสหราชอาณาจักร มีดำริที่จะฟื้นการแข่งขันกีฬาตะวันออกไกลขึ้นใหม่ อย่างไรก็ตาม กูรู ดัตท์ สนธิ (Guru Dutt Sondhi) ผู้แทนคณะกรรมการโอลิมปิกแห่งอินเดีย ให้ความเห็นว่า ควรเปิดกว้างให้แก่ทุกประเทศในทวีปเอเชีย สามารถเข้าร่วมการแข่งขันอย่างเท่าเทียมกัน จึงเสนอให้ร่างระเบียบขึ้น เพื่อจัดตั้งขึ้นในรูปสหพันธ์กีฬาแห่งเอเชีย (The Asian Athletic Federation) ต่อมาเมื่อวันที่ 13 กุมภาพันธ์ พ.ศ. 2492 (ค.ศ. 1949) ธรรมนูญองค์กรก็เสร็จสมบูรณ์ พร้อมทั้งเปลี่ยนชื่อเป็น สหพันธ์กีฬาเอเชีย (The Asian Games Federation) ถือกำเนิดขึ้นที่กรุงนิวเดลีของอินเดีย ซึ่งเมืองหลวงแห่งนี้เอง ที่เป็นเจ้าภาพการแข่งขันครั้งที่ 1 ของเอเชียนเกมส์ ในอีกสองปีถัดมา (พ.ศ. 2493; ค.ศ. 1950)
ระยะต่อมาเกิดปัญหาขึ้น ตั้งแต่ก่อนการแข่งขันครั้งที่ 8 ซึ่งมีกรุงเทพมหานครของไทยเป็นเจ้าภาพ เมื่อปี พ.ศ. 2521 (ค.ศ. 1978) เนื่องจากสหพันธ์เอเชียนเกมส์ ออกมติไม่ยินยอมให้ จีนไทเปและอิสราเอล เข้าร่วมแข่งขัน อันมีสาเหตุมาจากปัญหาการเมืองภายในของทั้งสองชาติ ทำให้เกิดความกังวลต่อการรักษาความปลอดภัย เป็นเหตุให้องค์กรกีฬาระดับนานาชาติหลายแห่ง ออกมาทักท้วงต่อต้าน โดยเฉพาะสหพันธ์สมาคมกรีฑานานาชาติ (International Association of Athletics Federations; IAAF) ถึงกับประกาศขู่ว่า หากนักกรีฑาของชาติใด เข้าร่วมแข่งขันเอเชียนเกมส์คราวนี้ สหพันธ์ฯจะกีดกันไม่ให้เข้าแข่งขัน ในกีฬาโอลิมปิกครั้งที่ 22 ประจำปี พ.ศ. 2523 (ค.ศ. 1980) ซึ่งส่งผลกระทบให้นักกีฬาหลายชาติ ขอถอนตัวจากการแข่งขันครั้งนี้
ยุคสภาโอลิมปิกแห่งเอเชีย
จากวิกฤตการณ์ดังกล่าว คณะกรรมการโอลิมปิกแห่งชาติในทวีปเอเชีย ตัดสินใจเปิดการประชุมร่วมกันในวันที่ 26 พฤศจิกายน พ.ศ. 2524 (ค.ศ. 1981) โดยไม่มีการแจ้งให้ทางอิสราเอลเข้าร่วมด้วย เพื่อยกร่างแก้ไขธรรมนูญสหพันธ์เอเชียนเกมส์ มีสาระสำคัญคือ การจัดตั้งสมาคมบริหารจัดการเอเชียนเกมส์ขึ้นใหม่ เรียกว่า สภาโอลิมปิกแห่งเอเชีย และก่อตั้งอย่างเป็นทางการ ระหว่างการประชุมครั้งแรกของสภาโอลิมปิกแห่งเอเชีย เมื่อวันที่ 16 พฤศจิกายน พ.ศ. 2525 (ค.ศ. 1982) ที่กรุงนิวเดลี ก่อนการแข่งขันครั้งที่ 9 ซึ่งจัดขึ้นที่เมืองหลวงของอินเดียตามกำหนดเดิม โดยไม่มีการยกเลิกกำหนดการต่าง ๆ ซึ่งสหพันธ์กีฬาเอเชียจัดทำไว้แล้ว และมีสมาชิกชุดก่อตั้ง เป็นคณะกรรมการโอลิมปิกของ 34 ชาติ จากนั้นสภาโอลิมปิกแห่งเอเชีย จึงเริ่มรับหน้าที่กำกับดูแลเอเชียนเกมส์ ครั้งที่ 10 ซึ่งโซลของเกาหลีใต้เป็นเจ้าภาพ เมื่อปี พ.ศ. 2529 (ค.ศ. 1986) เป็นครั้งแรก มาจนถึงปัจจุบัน ส่วนจีนไทเปกลับเข้าร่วมในครั้งที่ 11 ที่กรุงปักกิ่งของจีน เมื่อปี พ.ศ. 2533 (ค.ศ. 1990)
ในการแข่งขันครั้งที่ 12 ซึ่งจัดขึ้นที่นครฮิโรชิมาของญี่ปุ่น เมื่อปี พ.ศ. 2537 (ค.ศ. 1994) เป็นครั้งแรกที่มิได้จัดแข่งขันในเมืองหลวงของประเทศ โดยกลุ่มประเทศที่แยกตัวเป็นเอกราชจากการล่มสลายของสหภาพโซเวียต ซึ่งประกอบด้วยคาซักสถาน, คีร์กีซสถาน, อุซเบกิสถาน, เติร์กเมนิสถาน และทาจิกิสถาน เข้าร่วมเป็นครั้งแรก ส่วนอิรักมิได้รับการยินยอมให้เข้าร่วม เนื่องจากเป็นชาติที่ก่อสงครามอ่าวเปอร์เซีย เมื่อปี พ.ศ. 2533 และเกาหลีเหนือคว่ำบาตรการแข่งขัน เนื่องจากความสัมพันธ์ระหว่างประเทศที่เป็นปัญหา นอกจากนี้ยังเกิดการสูญเสียผู้แทนจากประเทศเนปาล ณเรศกุมาร์ อธิการี (Nareshkumar Adhikari) ซึ่งเสียชีวิตระหว่างพิธีเปิดการแข่งขัน จากนั้นในปี พ.ศ. 2541 (ค.ศ. 1998) เป็นประวัติศาสตร์ของเอเชียนเกมส์ เมื่อกรุงเทพฯของไทย เป็นเจ้าภาพครั้งที่ 4 โดยพิธีเปิดในสามครั้งแรก มีขึ้นในวันที่ 9 ธันวาคม ส่วนครั้งนี้เปิดในวันที่ 6 แต่ทั้งหมดสิ้นสุดในวันเดียวกันคือ 20 ธันวาคม และพระบาทสมเด็จพระปรมินทรมหาภูมิพลอดุลยเดช เสด็จพระราชดำเนินเป็นประธานในพิธีเปิดทั้งสี่ครั้ง